**LIETUVOS RESPUBLIKOS APLINKOS MINISTRAS**



**Į S A K Y M A S**

**DĖL APLINKOS MINISTRO 2001 M. SAUSIO 25 D. ĮSAKYMO NR. 64 „DĖL VYKDOMOS ŪKINĖS VEIKLOS POVEIKIO APLINKOS ORUI VERTINIMO ATASKAITŲ RENGIMO, SUDĖTIES NUSTATYMO IR ĮFORMINIMO NUOSTATŲ PATVIRTINIMO“ PAKEITIMO**

2005 m. gruodžio 29 d. Nr. D1-653

Vilnius

Pakeičiu Lietuvos Respublikos aplinkos ministro 2001 m. sausio 25 d. įsakymą Nr. 64 „Dėl vykdomos ūkinės veiklos poveikio aplinkos orui vertinimo ataskaitų rengimo, sudėties nustatymo ir įforminimo nuostatų patvirtinimo“ (Žin., 2001, Nr. [19-611](https://www.e-tar.lt/portal/lt/legalAct/TAR.A95F4814A313)):

1. Išdėstau preambulę taip:

„Vadovaudamasis Lietuvos Respublikos aplinkos ministerijos nuostatų, patvirtintų Lietuvos Respublikos Vyriausybės 1998 m. rugsėjo 22 d. nutarimu Nr. 1138 (Žin., 1998, Nr. [84-2353](https://www.e-tar.lt/portal/lt/legalAct/TAR.A3B226BB10B2); 2002, Nr. [20-766](https://www.e-tar.lt/portal/lt/legalAct/TAR.003BDFD5EFB1)), 6.9 punktu:“.

2. Išdėstau 2 punktą taip:

„2. Nustatau, kad vykdomos ūkinės veiklos poveikio aplinkos orui vertinimo (toliau – PAOV) ataskaitas pagal 1 punktu patvirtintus Vykdomos ūkinės veiklos poveikio aplinkos orui vertinimo ataskaitų rengimo, sudėties nustatymo ir įforminimo nuostatus privalo rengti asmenys, eksploatuojantys ūkinės veiklos objektus, iš kurių stacionarių taršos šaltinių į atmosferą išmetamas teršalų kiekis yra 50 t/metus ar daugiau.“.

3. Laikau netekusiu galios 3 punktą.

APLINKOS MINISTRAS ARŪNAS KUNDROTAS